El barri de Gràcia: carrers, places i curiositats - Centre Europeu
El barri de Gràcia: carrers, places i curiositats – 14/12/19
Dissabte 14 de desembre 2019 – Sortida a les 10h.
Punt de trobada: A la sortida del metro Lesseps que hi ha al centre de la plaça. M L3 (verda) Lesseps
La Vila de Gràcia manté la seva identitat de poble, ja que va ser municipi independent fins al 1897. Avui passejarem pels seus carrers i places tot descobrint la seva història i les millors anècdotes i curiositats.
Un dels atractius més grans del barri són les seves places que dibuixen alguns dels llocs més emblemàtics de Gràcia: la Plaça del Raspall i la del Poble Romaní congreguen la tradicional comunitat gitana de la zona. Destaca la Plaça de la Vila de Gràcia (abans anomenada de Rius i Taulet), on hi ha l’Ajuntament del Districte, que ens mostra el magnífic campanar al seu centre. A la vora hi ha la Plaça del Sol és un espai de trobada dels més joves.
En el nostre recorregut, reviurem diversos fets històrics, coneixerem personatges il·lustres que han nascut o viscut al barri, i coneixerem també les seves festes i tradicions.
Si en voleu saber més us animem a venir!